CELEX: 62011TN0604
Language: el
Date: 2011-11-28 00:00:00
Title: Υπόθεση T-604/11: Προσφυγή της 28ης Νοεμβρίου 2011 — Mega Brands κατά OHIM — Diset (MAGNEXT)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/31
            
         Προσφυγή της 28ης Νοεμβρίου 2011 — Mega Brands κατά OHIM — Diset (MAGNEXT)
   (Υπόθεση T-604/11)
   2012/C 32/64
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Mega Brands International, Luxembourg, Zweigniederlassung Zug (Zug, Ελβετία) (εκπρόσωπος: A. Nordemann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Diset, SA (Βαρκελώνη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) της 27ης Σεπτεμβρίου 2011 στην υπόθεση R 1695/2010-4 και να απορρίψει την ανακοπή υπ’ αριθ. B 1383639 και
            
         
               —
            
            
               να καταδικάσει το καθού στα έξοδα της διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το ασπρόμαυρο εικονιστικό σήμα «MAGNEXT», για προϊόντα της κλάσεως 28 — αίτηση καταχωρίσεως του κοινοτικού σήματος υπ’ αριθ. 6588991
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αντίδικος ενώπιον του τμήματος προσφυγών
   
      Αντιταχθέν σήμα ή σημείο: καταχωρισμένο υπ’ αριθ. 2550099 ισπανικό λεκτικό σήμα «MAGNET 4», για προϊόντα της κλάσεως 28, καταχωρισμένο υπ’ αριθ. 3840121 κοινοτικό εικονιστικό σήμα «Diset Magnetics» σε χρώματα μπλε και λευκό, για προϊόντα και υπηρεσίες των κλάσεων 16, 28 και 41
   
      Απόφαση του τμήματος ανακοπών: αποδοχή της ανακοπής και απόρριψη της αιτήσεως καταχωρίσεως του κοινοτικού σήματος στο σύνολό της
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του κανονισμού 207/2009, του Συμβουλίου, καθόσον το τμήμα προσφυγών υπέπεσε σε πλάνη δικαίου, κρίνοντας ότι υφίσταται κίνδυνος συγχύσεως μεταξύ του σήματος του οποίου ζητήθηκε η καταχώριση και του αντιτασσομένου σήματος.